Մյուս կողմից կամ հաջորդը` իսկ ովքե՞ր էին այն չորսը, որոնք ձեզ դավաճանել էին՝ քաղաքապետ կարգելով Մամիկոն Ասլանյանին: Ձեզանից էին, չէ՞: Բա մի՞թե ձեզ համար սկզբունքային չէ՝ պարզել, թե ովքեր են ձեզ դավաճանել: Տեսեք` եթե ավագանին դադարեցնում է լիազորությունները, ապա դավաճանները եւս դադարում են ավագանու անդամ լինելուց, հետո ձուլվում են քաղաքի մութ փողոցների մեջ, եւ դուք ձեր լուսավորությամբ օրը ցերեկով անգամ չեք կարող գտնել նրանց, մանավանդ, եթե հաշվի առնենք, որ Վանաձորը մի թաղամաս ունի, որը տեղացիներչը կոչում են՝ Ջունգլիներ: Մի՞թե ուրեմն դուք ներում եք, բաց եք թողնում, անտեսում եք ձեզ դավաճանողներին եւ նրանց այդ արարքը: Փաստորեն, ներում եք եւ բաց եք թողնում: Սա շատ վտանգավոր չէ՞, նկատի ունեմ՝ ձեզ համար, նկատի ունեմ դավաճանների ընկերակցությամբ առաջ գնալը: Բա որ էլի դավաճանե՞ն` այս անգամ ավելի ծանր հետեւանքներ ունեցող իրենց քայլերով: